เปลี่ยนไปเขียนถึงร้านอาหารซีฟู๊ดกันบ้างนะคะ กับร้านนี้เลยค่ะ สวนอาหารสมพงศ์ เป็นร้านที่อยู่แถวปากน้ำค่ะ เราเคยไปทานกับครอบครัวมาประมาณ 2 ครั้งค่ะ

ร้านนี้เป็นร้านที่มีขนาดค่อนข้างใหญ่ทีเดียว แถมยังมีลูกค้าเข้าร้านเยอะมากเลยด้วยค่ะ ร้านนี้จะมีทั้งโซนห้องแอร์และตากอากาศค่ะ แต่แนะนำว่าให้นั่งข้างนอกที่เป็นโซนตากอากาศดีกว่าค่ะ เพราะตอนเราไปนั่งห้อแอร์เราว่ามันมีกลิ่นแปลกๆอะ ไม่ค่อยชอบแฮะ

อาหารรอนานมากถึงมากที่สุด แถมยังมีการเสิร์ฟผิดโต๊ะด้วย คือสั่งเมนูเดียวกันแต่เสิร์ฟให้โต๊ะเราก่อนอีกโต๊ะนึงที่มานั่งก่อนเราอะค่ะ แต่เราก้ไม่รู้ มือไวไปหน่อย ตักกินไปก่อนที่พนักงานจะเดินมาบอก แฮ่ๆ สรุปโต๊ะนั้นเลยต้องรอต่อไป(มิได้ตั้งใจจริงๆนะเออ)

อาหารเขาให้ค่อนข้างเยอะนะ อร่อยเป็นบางอย่างค่ะ พวกปลาทั้งหลายอร่อยมากๆ ถึงจะไม่ค่อยถูกใจน้ำจิ้มซีฟู๊ดของที่ร้านนี้เท่าไรก็เถอะ แต่โดยรวมๆเราว่าอยู่ในระดับมาตรฐานล่ะนะ เอาไป 3 ดาวแล้วกันค่ะร้านนี้ อิอิ